മഞ്ചേശ്വരം ചെക്പോസ്റ്റില് പണം പിരിക്കാന് അഞ്ചുപേരെ നിയമിച്ച് ഉദ്യോഗസ്ഥര് വിജിലന്സിന്റെ കണ്ടെത്തല് ഞെട്ടിക്കുന്നത് ദിവസവും കൊയ്യുന്നത് ലക്ഷങ്ങള് കാസര്കോട്: മഞ്ചേശ്വരം ചെക്പോസ്റ്റിലൂടെ കടന്നുപോകുന്ന വാഹനങ്ങളില് നിന്നും പരിശോധന ഒഴിവാക്കാനായി കൈക്കൂലി വാങ്ങാന് സമാന്തര ഉദ്യോഗസ്ഥ നിയമനം. മറ്റ് ചെക്പോസ്റ്റുകളിലും കൈക്കൂലിയും അഴിമതിയും നടക്കുന്നുണ്ടെങ്കിലും മഞ്ചേശ്വരത്തെ തട്ടിപ്പ് സമാനതകളില്ലാത്തതാണ്. ഈ ചെക്പോസ്റ്റ് വഴി പോവുന്ന വാഹനങ്ങളില്നിന്ന് കൈക്കൂലി വാങ്ങാന് മാത്രം അഞ്ചംഗ സംഘത്തെയാണ് ഇവിടുത്തെ ഉദ്യോഗസ്ഥര് നിയോഗിച്ചിരിക്കുന്നത്. മണിക്കൂറില് ആയിരങ്ങളാണ് ഇങ്ങനെ കൈക്കലാക്കുന്നത്. ദിവസവരുമാനമാകട്ടെ ലക്ഷങ്ങളാണെന്ന് റിപ്പോര്ട്ടുകള് സൂചിപ്പിക്കുന്നു. കഴിഞ്ഞദിവസം വിജിലന്സ് നടത്തിയ പരിശോധനയില് ഒരുമണിക്കൂറില് സംഘം തരപ്പെടുത്തിയ 16900 രൂപയാണ് പിടികൂടിയത്. എന്നാല്, തട്ടിപ്പുകാരെ കസ്റ്റഡിയിലെടുക്കാനോ കേസെടുക്കാനോ വിജിലന്സിന് സാധിച്ചിട്ടില്ല. ഉദ്യോഗസ്ഥര് നേരിട്ട് കൈക്കൂലി വാങ്ങുന്നത് ഒഴിവാക്കാനാണ് ഇടനിലക്കാരായി ഏജന്റുമാരെ നിയോഗിച്ചിരിക്കുന്നത്. ചെക്പോസ്റ്റ് ഉദ്യോഗസ്ഥരുടെ അറിവോടെയാണ് പ്രത്യേക നിയമനം എന്നാണു സൂചന. വിജിലന്സ് ഡിവൈഎസ്പി കെവി വേണുഗോപാലിന്റെ നേതൃത്വത്തില് വെള്ളിയാഴ്ച പുലര്ച്ച നടത്തിയ പരിശോധനയിലാണ് ക്രമക്കേട് കണ്ടത്. പുലര്ച്ച 5.40 മുതല് 6.40 വരെ ഏജന്റുമാര് ശേഖരിച്ച പണമാണിത്. ഓരോ മണിക്കൂറിലും ലഭിക്കുന്ന തുക ഏജന്റുമാര് വേണ്ടപ്പെട്ടവര്ക്ക് അപ്പപ്പോള് കൈമാറിയതിനാല് 5.40ന് മുമ്ബു ലഭിച്ചത് കണ്ടെത്തിയിട്ടില്ല. ചെക്പോസ്റ്റ് എഎംവിഐയുടെ നേതൃത്വത്തില് ആറ് വര്ഷം മുമ്ബ് ദിവസവേതനാടിസ്ഥാനത്തില് അഞ്ചുപേരെ നിയമിച്ചിരുന്നു. ഇവര്ക്കുള്ള ശമ്ബളം ഏജന്റുമാര് മുഖേന വാങ്ങുന്ന കൈക്കൂലിപ്പണത്തില് നിന്നാണ് നല്കിയിരുന്നതെന്നും വിജിലന്സ് കണ്ടെത്തിയിരുന്നു.